Win yuḍnen tabuzewwaɣt tettaɣ-it tawla tameqqrant, fecclen akk leɛḍam-is. Allen-is , ttuɣalent d tizewwaɣin, yerna ttrunt kan. Taɣect-is d wanzaren-is, ttkawen yerna tteqṛaḥen-t mliḥ. Daɣ-netta, yezga yeffud imi tekmeḍ tgerjumt-is, ma d tagella tettuɣal-as d ilili, ur as-dihewwu wacemma ad t-iger s imi-s. 3 ar 4 n wussan, yekkat-it busiq, tettneẓma tɛebbuḍt-is, yerna tteffɣent-t-id tɛeqqṛin tizewwaɣin di tfekka-s i meṛṛa.